CELEX: 31992D0372
Language: el
Date: 1992-06-30 00:00:00
Title: 92/372/ΕΟΚ: Απόφαση της Επιτροπής της 30ής Ιουνίου 1992 που εξουσιοδοτεί ορισμένα κράτη μέλη να θεσπίσουν ενδοκοινοτική επιτήρηση των εισαγωγών προϊόντων καταγωγής τρίτων χωρών, τα οποία τίθενται σε ελεύθερη κυκλοφορία στην Κοινότητα και τα οποία μπορούν να αποτελέσουν αντικείμενο μέτρων προστασίας δυνάμει του άρθρου 115 της συνθήκης ΕΟΚ

Avis juridique important

|

31992D0372

92/372/ΕΟΚ: Απόφαση της Επιτροπής της 30ής Ιουνίου 1992 που εξουσιοδοτεί ορισμένα κράτη μέλη να θεσπίσουν ενδοκοινοτική επιτήρηση των εισαγωγών προϊόντων καταγωγής τρίτων χωρών, τα οποία τίθενται σε ελεύθερη κυκλοφορία στην Κοινότητα και τα οποία μπορούν να αποτελέσουν αντικείμενο μέτρων προστασίας δυνάμει του άρθρου 115 της συνθήκης ΕΟΚ  

Επίσημη Εφημερίδα αριθ. L 195 της 14/07/1992 σ. 0029 - 0030

ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουνίου 1992  που εξουσιοδοτεί ορισμένα κράτη μέλη να θεσπίσουν ενδοκοινοτική επιτήρηση των εισαγωγών προϊόντων καταγωγής τρίτων χωρών, τα οποία τίθενται σε ελεύθερη κυκλοφορία στην Κοινότητα και τα οποία μπορούν να  αποτελέσουν αντικείμενο μέτρων προστασίας δυνάμει του άρθρου 115 της συνθήκης ΕΟΚ  (Τα κείμενα στην ισπανική και ιταλική γλώσσα είναι τα μόνα αυθεντικά)  (92/372/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  την απόφαση 87/433/ΕΟΚ της Επιτροπής της 22ας Ιουλίου 1987 για τα μέτρα επιτήρησης και προστασίας που τα κράτη μέλη μπορούν να εξουσιοδοτηθούν να λάβουν κατ' εφαρμογή του άρθρου 115 της συνθήκης ΕΟΚ (1), και ιδίως τα άρθρα 1 και 2,  Εκτιμώντας:  ότι τα κράτη μέλη μπορούν να προβούν σε ενδοκοινοτική επιτήρηση των εισαγωγών που αφορά η απόφαση 87/433/ΕΟΚ μόνον εφόσον τους χορηγηθεί προηγούμενη εξουσιοδότηση από την Επιτροπή-  ότι, με την απόφαση 92/15/ΕΟΚ (2) και τις επόμενες, η Επιτροπή εξουσιοδότησε ορισμένα κράτη μέλη να θεσπίσουν αυτή την επιτήρηση-  ότι η ισχύς όλων σχεδόν αυτών των αποφάσεων λήγει στις 30 Ιουνίου 1992-  ότι ορισμένα κράτη μέλη υπέβαλαν αιτήσεις στην Επιτροπή, προκειμένου να τους επιτραπεί να διατηρήσουν σε ισχύ ορισμένα από τα μέτρα επιτηρήσεως και να θεσπίσουν νέους ελέγχους για τα προϊόντα που δεν αναφέρονται στις προηγούμενες αποφάσεις-  ότι η Επιτροπή εξέτασε διεξοδικά κάθε αίτηση χωριστά, με βάση τα κριτήρια της απόφασης 87/433/ΕΟΚ, λαμβάνοντας υπόψη το πρόγραμμα δράσης της Κοινότητας για την υλοποίηση της ενιαίας αγοράς από την 1η Ιανουαρίου 1993-  ότι τα κριτήρια αυτά θα πρέπει να τηρηθούν αυστηρά ενόψει της επικείμενης λήξης της προθεσμίας και του αναιρετικού χαρακτήρα των μέτρων ενδοκοινοτικής επιτήρησης στην αρχή της ελεύθερης κυκλοφορίας των προϊόντων-  ότι κρίνεται σκόπιμο, ως εκ τούτου, να περιορισθούν σ' ένα ορισμένο αριθμό οι εξουσιοδοτήσεις ενδοκοινοτικής επιτήρησης στις περιπτώσεις, ιδίως, όπου υπάρχει πραγματικός κίνδυνος οι καταχρήσεις στη διακίνηση των προϊόντων να αυξηθούν σημαντικά και να  δημιουργήσουν μεγάλες δυσκολίες στους τομείς που αφορούν-  ότι, υπό αυτές τις συνθήκες, κρίνεται σκόπιμο να εξουσιοδοτηθούν τα κράτη μέλη να υποβάλουν σε ενδοκοινοτική επιτήρηση τις εισαγωγές των προϊόντων που αναφέρονται στο παράρτημα μέχρι τις 31 Δεκεμβρίου 1992,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εξουσιοδοτούνται τα κράτη μέλη που αναφέρονται στο παράρτημα να θεσπίσουν, το καθένα σε ό,τι αφορά, μέχρι τις 31 Δεκεμβρίου 1992, ενδοκοινοτική επιτήρηση των εισαγωγών που αναφέρονται στα εν λόγω παραρτήματα, σύμφωνα με την απόφαση 87/433/ΕΟΚ.  Άρθρο 2  Η παρούσα απόφαση απευθύνεται στο Βασίλειο της Ισπανίας και στην Ιταλική Δημοκρατία. Βρυξέλλες, 30 Ιουνίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 238 της 21. 8. 1987, σ. 26. (2) ΕΕ αριθ. L 8 της 14. 1. 1992, σ. 17.    ΠΑΡΑΡΤΗΜΑ  ΙΣΠΑΝΙΑ  Άλλα προϊόντα       Κωδικός ΣΟ (1992)  Περιγραφή εμπορευμάτων  Καταγωγή      6404  Υποδήματα που έχουν τα εξωτερικά πέλματα από καουτσούκ, πλαστική ύλη, δέρμα φυσικό ή ανασχηματισμένο και το πάνω μέρος από υφαντικές ύλες  Κίνα      ex 8702  Αυτοκίνητα οχήματα για  τη μεταφορά δέκα προσώπων ή περισσότερων, συμπεριλαμβανομένου του οδηγού  Τα ανεξάρτητα κράτη που προέρχονται από την πρώην Σοβιετική Ένωση  ex 8703  Επιβατικά αυτοκίνητα και άλλα αυτοκίνητα οχήματα που είναι κατασκευασμένα κυρίως για τη μεταφορά  προσώπων (άλλα από εκείνα της κλάσης 8702), στα οποία περιλαμβάνονται και τα οχήματα του τύπου "break" και τα αγωνιστικά οχήματα   ex 8704  Αυτοκίνητα οχήματα για τη μεταφορά εμπορευμάτων       8711 10 00  8711 20 10  8711 20 91  8711 20 99  ex 8711 30 00  Μοτοσικλέτες (στις οποίες περιλαμβάνονται και τα μοτοποδήλατα) και ποδήλατα με βοηθητικό κινητήρα, με πλάγιο κιβώτιο, με κυλινδρισμό που δεν υπερβαίνει ή είναι ίσος με 380 cm3, ακόμα και με πλάγια κιβώτια, πλάγια κιβώτια ("side-car") που  αναφέρονται χωριστά  Ιαπωνία  ex 8711 90 00  Άλλες μοτοσικλέτες και ποδήλατα με βοηθητικό κινητήρα εσωτερικής καύσεως ακόμα και με πλάγια κιβώτια, πλάγια κιβώτια ("side-car") που αναφέρονται χωριστά      (1) Αρμενία, Αζερμπαϊτζάν, Λευκορωσία,  Γεωργία, Καζακστάν, Κιργιζία, Μολδαβία, Ρωσία, Τατζικιστάν, Τουρκμενιστάν, Ουζμπεκιστάν, Ουκρανία.   ΙΤΑΛΙΑ  Άλλα προϊόντα       Κωδικός ΣΟ (1992)  Περιγραφή εμπορευμάτων  Καταγωγή         ex 8704 21 31  ex 8704 21 39  ex 8704 21 91  ex 8704 21 99  ex 8704 31 31  ex 8704 31 39  ex 8704 31 91  ex 8704 31 99  Αυτοκίνητα οχήματα για τη μεταφορά εμπορευμάτων με μέγιστο βάρος με φορτίο που δεν υπερβαίνει τους 5 τόνους  Ιαπωνία